**TÁJÉKOZTATÓ**

**TÁMOP-1.1.1-12/1-2012-0001**

**„Megváltozott munkaképességű emberek rehabilitációjának és foglalkoztatásának segítése” kiemelt projekt keretében nyújtható bérköltség-támogatásról munkaadók részére**

**A program bemutatása**

Az Európai Unióhoz történő csatlakozást követően hazánk jogosulttá vált igénybe venni azokat a támogatási formákat, melyeket a közösség a tagok számára nyújt. Egyik ilyen támogatási forrás az Európai Szociális Alap, amelynek többek között fontos célkitűzése, hogy javítsa a tagországok munkaerő-piaci helyzetét.

A Hivatal a TÁMOP-1.1.1-12/1 ”Megváltozott munkaképességű emberek rehabilitációjának és foglalkoztatásának segítése” című kiemelt projekt megvalósításával kívánja elősegíteni a megváltozott munkaképességű személyek munkaerő-piaci re-integrációját, sikeres foglalkozási rehabilitációját.

**A program célja**

A projekt személyre szabott fejlesztésekkel, humánszolgáltatási programmal, képzési lehetőségek biztosításával támogatja a megváltozott munkaképességű ügyfelek felkészítését a munkavállalásra, valamint foglalkoztatásukhoz a munkaadók részére bérköltség-támogatást biztosít. A program célja, hogy a programban résztvevők egyéni igényekre szabott szolgáltatások és támogatások révén visszatérhessenek a munka világába, a nyílt munkaerő-piacra.

A Hivatal projektgazdaként országos lefedettséggel, 85 helyszínen létesített TÁMOP irodát, ahol 280 fő humánszolgáltató és 109 fő ügyintézőből álló szakmai stáb áll az ügyfelek és partnereink rendelkezésére.

**A projekt célcsoportja, támogatott munkavállaló**

Bérköltség-támogatást azon foglalkoztató veheti igénybe, aki a TÁMOP 1.1.1-12/1 kiemelt projekt résztvevőjét (megállapodással rendelkező ügyfél) munkaviszony keretében foglalkoztatja, valamint rendelkezik a támogatás megállapításához szükséges igazolásokkal.

A program közvetlen célcsoportja a rehabilitációs szakigazgatási szerv rehabilitációs ellátásban részesülő ügyfelei, akiknél a rehabilitációs hatóság komplex minősítése során megállapítja, hogy a megváltozott munkaképességű személy rehabilitálható, ezen belül:

a)    foglalkoztathatósága rehabilitációval helyreállítható, vagy

b)    tartós foglalkozási rehabilitációt igényel,

továbbá azok az ügyfelek, akik a 2007. évi LXXXIV. törvény alapján rehabilitációs járadékban részesülnek.

**A támogatás jellemzői**

Bérköltség-támogatás a munkaadó részére, az általa minimum 4 órában foglalkoztatott, programrésztvevő után nyújtható. A támogatás időtartama határozott időre szól, amely során a munkabér és az azt terhelő szociális hozzájárulási adó 100%-ban támogatható.

Egy munkáltató több megváltozott munkaképességű személy foglalkoztatásához is igénybe veheti a támogatást.

**Rehabilitációs kártya**

A projektben résztvevő megváltozott munkaképességű ügyfelek mindegyike jogosult az adókedvezményt (szociális hozzájárulási adó alóli mentesség) biztosító rehabilitációs kártyára.

A rehabilitációs kártyához kapcsolódó jogszabályok:

-      33/2012. (XII. 5.) NGM rendelet

-      2004. évi CXXIII. törvény (III/B. Fejezet)

-      2003. évi XCII. törvény (20/A. §)

Abban az esetben, ha a foglalkoztató igénybe veszi a rehabilitációs kártya adókedvezményét, akkor a támogatás teljes összege a bér támogatására állapítható meg.

**A projektben háromféle konstrukcióban nyújtható bérköltség-támogatás**

|  |  |  |
| --- | --- | --- |
| Heti munkaidő | Támogatás maximális havi összege | Kifizethető támogatási összeg összesen |
| 20 óra | 100 000 Ft | 700 000 Ft |
| 30 óra | 150 000 Ft | 750 000 Ft |
| 40 óra | 200 000 Ft | 800 000 Ft |

A támogatás havi összege a szerződött munkabér és annak munkáltatót terhelő járulékának összegétől függ, figyelembe véve a rehabilitációs kártya által igénybe vehető kedvezményeket is. Abban az esetben, ha a munkáltató igénybe veszi a rehabilitációs kártya kedvezményét, akkor a támogatás havi maximuma is elszámolható munkabér címén. Amennyiben nem veszi igénybe az adókedvezményt a munkáltató, akkor a támogatás a bér és annak járulékaira számolható el, de csak az adott munkaidőhöz rendelt maximális összeg keretéig.

**Támogatás időtartama**

A támogatás időtartamának meghatározásához szükség van a heti munkaidőre, mivel ettől függ a maximális támogatási összeg, valamint az igényelt havi támogatási összeg (amely vagy a bruttó bérrel azonos, vagy a bruttó bérrel, és annak a szociális hozzájárulási adó címén megfizetendő összeggel). A támogatás maximális időtartamát az alábbi számítással kapjuk meg:

heti munkaidő szerinti maximális támogatási összeg / havonta igényelt támogatási összeg = a támogatás maximális időtartama.

Például: heti 20 órás foglalkoztatást figyelembe véve, a maximális támogatási összeg 700.000 Ft, a maximális havi támogatási összeg pedig 100.000 Ft. A munkáltató által igényelt havi támogatási összeg 73.000 Ft (rehabilitációs kártyával bruttó bérnek felel meg, vagy anélkül a bruttó bér + 27% szociális hozzájárulási adó összegének), tehát a támogatás maximális időtartama: 700.000 Ft / 73.000 Ft/hó = 9,5 hónap.

Heti 20 órás foglalkoztatás esetében, ha az igényelt támogatási összeg 102.000 Ft/hó lenne, akkor a számítás a következő: 700.000 Ft/100.000 Ft/hó = 7 hónap, mivel a kért támogatási összeg meghaladja a maximálisan adható havi támogatás összegét.

Ezek alapján a maximális támogatási időtartamok a következők, figyelembe véve, hogy a 483/2013. (XII. 17.) Kormányrendelet értelmében **a minimálbér összege 2014 január 1 -től havibér esetén 101.500 Ft)**:

|  |  |  |  |  |
| --- | --- | --- | --- | --- |
| **Rehabilitációs kártya kedvezményét igénybe veszi?** | **Heti munkaidő** | **Igényelt támogatási összeg (bér, vagy bér+27%)** | **Teljes támogatási összeg** | **Támogatás időtartama maximum**  **(hónap)** |
| igen | 20 óra | 50 750 Ft | 700 000 Ft | 13,8 |
| nem | 20 óra | 64 453 Ft | 700 000 Ft | 10,8 |
| igen | 30 óra | 76 125 Ft | 750 000 Ft | 9,8 |
| nem | 30 óra | 96 679 Ft | 750 000 Ft | 7,8 |
| igen | 40 óra | 101 500 Ft | 800 000 Ft | 7,9 |
| nem | 40 óra | 128 905 Ft | 800 000 Ft | 6,2 |

**A támogatás formája**

A támogatás havi elszámolás alapján, utólag kerül kifizetésre. Mivel a bérköltség-támogatás csekély összegű (de minimis) támogatásnak minősül, így a támogatott vállalkozásokra nézve a EK Szerződés 87. és 88. cikkének a de minimis támogatásokra való alkalmazásáról szóló 2006. december 15-i 1998/2006/EK bizottsági rendelet rendelkezéseit kell alkalmazni. A fenti jogcímen odaítélt támogatások támogatástartalma 3 egymást követő év alatt nem haladhatja meg a 200.000  [€](https://hu.wikipedia.org/wiki/Eur%C3%B3jel) (közúti szállítás esetén 100.000  [€](https://hu.wikipedia.org/wiki/Eur%C3%B3jel)) megfelelő forintösszeget. Az értékhatár számítása szempontjából a támogatástartalom az irányadó. A támogatást kérőnek írásban kell nyilatkoznia, az igény benyújtását megelőző 3 év alatt kapott de minimis támogatásokról.

**Hogyan igényelhet támogatást?**

A munkáltató a TÁMOP Igénykezelő felületén (<https://ikrt.nrszh.hu/ikrt/>), elektronikus úton regisztrálhat.

A regisztrációhoz szükséges dokumentumok (az Igénykezelő felületen elektronikus formában kell benyújtani):

-        kitöltött és cégszerűen aláírt, lepecsételt **regisztrációs adatlap** (a regisztrációs felületen nyomtatható ki)

-            gazdasági társaság esetén közjegyző vagy az illetékes törvényszék cégbírósága vagy a Közigazgatási és Igazságügyi Minisztérium Céginformációs és az Elektronikus Cégeljárásban Közreműködő Szolgálata által hitelesített **30 napnál nem régebbi cégkivonat**, vagy

-            nem gazdasági társaság esetén **létesítő okirat**, vagy

-            egyéni vállalkozó esetén **hatósági igazolás**,

-            **aláírási címpéldány**.

**A munkaerő-igény benyújtásának módja, elbírásának menete**

Az igényléseket a foglalkoztatást megelőzően a TÁMOP-1.1.1-12/1 program Igénykezelő rendszerében, országos illetékességgel lehet benyújtani.

**Támogatás csak akkor állapítható meg,** ha a munkáltató a támogatás időtartamára biztosítja a foglalkoztatást. Amennyiben a felek a munkaszerződést határozott időre kötik, úgy a szerződés időtartama nem lehet rövidebb, mint a támogatási idő. (A munkaszerződésben maximum 1 hónap próbaidő kötése javasolt.)

A bérköltség-támogatás kizárólag a munkában töltött napok után számolható el, valamint a támogatási időre arányosan járó rendes szabadság napjaira is. A munkavállaló keresőképtelenségének idejére (betegszabadság, táppénz, stb.) illetve állásidőre, fizetés nélküli szabadságra támogatás nem nyújtható.

**Az elszámolás módja**

A foglalkoztató az elszámolást havonta, az Igénykezelő felületen rögzítheti, illetve nyomtathatja ki. Az elszámolásokat minden hónap 15-ig kell benyújtani. A hiánytalanul beérkezett és befogadott elszámolások teljesítése a benyújtást követő hónap 10. napjáig történik meg.

**A Hivatal elérhetőségei**

A projekttel kapcsolatban bővebb felvilágosítást kaphat a Hivatal honlapján a [**http://nrszh.kormany.hu**](http://nrszh.kormany.hu/)címen, a projektek menüpont alatt, valamint a TÁMOP 1.1.1-12/1 megyei szakmai koordinátorai által, melyek elérhetőségeit az alábbi táblázat tartalmazza.

| **Megye** | **Koordinátor** | **Telefonszám** | **E-mail** |
| --- | --- | --- | --- |
| Baranya Megye | Kaszás Beáta | 20/821-6699 | [kaszasb@nrszh.hu](mailto:kaszasb@nrszh.hu) |
| Bács-Kiskun Megye | Daczi Péter | 20/821-6724 | [daczip@nrszh.hu](mailto:daczip@nrszh.hu) |
| Békés Megye | Dorogi Ramóna | 20/821-6674 | [dorogir@nrszh.hu](mailto:dorogir@nrszh.hu) |
| Borsod-Abaúj-Zemplén Megye | Matisz István | 20/821-6749 | [matiszi@nrszh.hu](mailto:matiszi@nrszh.hu) |
| **Budapest és Pest Megye** | **Szabolcsi Viktor** | **20/821-6656** | [**szabolcsiv@nrszh.hu**](mailto:szabolcsiv@nrszh.hu) |
| Csongrád Megye | Dorogi Ramóna | 20/821-6674 | [dorogir@nrszh.hu](mailto:dorogir@nrszh.hu) |
| Fejér Megye | Gáspár Róbert | 20/821-6698 | [gasparr@nrszh.hu](mailto:gasparr@nrszh.hu) |
| Győr-Moson-Sopron Megye | Horváth Zsófia | 20/821-6745 | [horvath.zsofia@nrszh.hu](mailto:horvath.zsofia@nrszh.hu) |
| Hajdú-Bihar Megye | Fodor András | 20/821-6770 | [fodora2@nrszh.hu](mailto:fodora2@nrszh.hu) |
| Heves Megye | Bujdosó Antal | 20/821-6677 | [bujdosoa@nrszh.hu](mailto:bujdosoa@nrszh.hu) |
| Jász-Nagykun-Szolnok Megye | Dorogi Ramóna | 20/821-6674 | [dorogir@nrszh.hu](mailto:dorogir@nrszh.hu) |
| Komárom-Esztergom Megye | Dr. Varga Zsuzsanna | 20/821-6723 | [vargazsu@nrszh.hu](mailto:vargazsu@nrszh.hu) |
| Nógrád Megye | Hermann Szabolcs | 20/821-6734 | [hermansz@nrszh.hu](mailto:hermansz@nrszh.hu) |
| Somogy Megye | Tamaskovics Erika | 20/821-6746 | [tamaskovicse@nrszh.hu](mailto:tamaskovicse@nrszh.hu) |
| Szabolcs-Szatmár-Bereg Megye | Hadházi Tamás | 20/821-6670 | [hadhazit@nrszh.hu](mailto:hadhazit@nrszh.hu) |
| Tolna Megye | dr. Ganczer Tamás | 20/821-6722 | [ganczert@nrszh.hu](mailto:ganczert@nrszh.hu) |
| Vas Megye | Kovács József | 20/821-6748 | [kovacsjozsef@nrszh.hu](mailto:kovacsjozsef@nrszh.hu) |
| Veszprém Megye | Nagy-Vereczki Vivien | 20/821-6696 | [vereczkiv@nrszh.hu](mailto:vereczkiv@nrszh.hu) |
| Zala Megye | Meszlényi Dezső Márk | 20/821-6773 | [meszlenyid@nrszh.hu](mailto:meszlenyid@nrszh.hu) |